National Inventors Hall of Fame bogatiji za 18 novih članova i niz njihovih izuma
National Inventors Hall of Fame neprofitna je organizacija koju je, 1973. godine, osnovao američki Ured za patente i zaštitne znakove, 
este li se ikad pitali tko je izumio gumu za žvakanje ili ciklotron, tko je izumio naliv-pero, mikrovalnu pećnicu, “selotejp”, usisavač za prašinu, patentni zatvarač – mnogima bliži i poznatiji kao“rajsferšlus” ili “ciferšlus”..... tko je izolirao insulin, kome dugujemo teflon, kome traktor, kome raketu, a kome aspirin? Odgovore na ova pitanja i još nekoliko stotina drugih, naći ćemo u Nacionalnoj kući slavnih izumitelja – . Popisu od 313 imena, dodano je, prije nekoliko dana, osamnaest novih. U Sjedinjenim Državama, Kanadi, Velikoj Britaniji, Australiji postoje deseci Kuća slavnih, veliki broj njih posvećen glazbi, sportu još puno veći. Ali postoje i drugi. Na tom kraćem popisu, naći ćete i , u Akronu, u Ohiju. Posvećen ženama i muškarcima čija imena su puno manje poznata od onih iz, recimo, Kuće slavnih rock-and-roll glazbenika ili Kuće slavnih košarkaša, ali zahvaljujući idejama tih pojedinaca, čija imena ne uživaju slavu glazbenika i sportaša, ostvaren je ogroman tehnološki napredak koji je mogućim učinio mnoga ljudska, društvena i ekonomska napredovanja. Ideje pojedinaca imale su, na naše živote, i najviše utjecaja. neprofitna je organizacija koju je, 1973. godine, osnovao američki Ured za patente i zaštitne znakove, zajedno s Nacionalnim vijećem za zaštitu intelektualnog vlasništva. Organizacija je domaćin nizu programa, među njima , ljetnom kampu za djecu od prvog do šestog razreda, te programu , natjecanju otvorenom tisućama izumitelja iz svih krajeva Sjedinjenih Država. vodeća je organizacija u Sjedinjenim Državama predana njegovanju i stimuliranju kreativnosti i inventivnosti, te odavanju priznanja za patentirane izume na svakom području ljudskog djelovanja. Nacionalni panel izumitelja i znanstvenika svake godine pravi izbor onih za Kuću slavnih; to mogu biti izumitelji iz cijeloga svijeta, jedini je preduvjet da njihov patent bude registriran u Sjedinjenim Državama. Od 313 izumitelja, koliko ih je na popisu Kuće slavnih bilo do ove godine, veliki broj je i rođen u Sjedinjenim Državama, drugi su u Ameriku došli, iz drugih zemalja, osjećajući da će im se ovdje pružiti veća i bolja prilika. Primanje u Kuću slavnih dopušteno je i posthumno pa je čast, na taj način, ukazana i ovaj puta, čak jedanaestorici od osamnaest upravo primljenih izumitelja, svi svjetskog ranga, svi zaslužni za bitna poboljšanja u našim životima. Njihove vizije, njihov predani rad, njihov kreativni nagon i energija, rezultirali su nekim snažnim novim proizvodima. Sjećate se longplejke, vinilne gramofonske ploče? Izum Petera Carla Goldmarka. Rođen u Budimpešti, u Sjedinjene je Države iselio 1933. godine. Longplejku je izumio 1948. Vinilna je ploča omogućila da glazba bude ne samo konzervirana, sačuvana na “nosaču zvuka,” već da bude svima dostupna i tako postane popularna. Goldmarkov izum dominirat će diskografskom industrijom punih 40 godina. John Franz iz Springfielda, savezna država Illinois, izmislio je, 1970., herbicid poznat pod imenom . Kao sredstvo za uništavanje korova ima, u svijetu, jednu od najširih primjena. Godfrey Hounsfield, rođen u Engleskoj, bio je jedan od ključnih u razvoju skenera za kompjutoriziranu aksijalnu tomografiju, CAT-scan. G. 1979., dobio je Nobelovu nagradu. Paul Lauterbur, rođen u mjestu Sidney, država Ohio, bio je ključan u razvoju odličnog dijagnostičkog sredstva - magnetske rezonance. Isto tako i Peter Mansfield, iz Velike Britanije, radeći nezavisno od Lauterbura. Obojica su sada, za svoj rad tijekom 60-ih i 70-ih godina, primljena u . Obojica su, 2003. godine, dobila i Nobelovu nagradu. Zahvaljujući Mauriceu Hillemanu, rodom iz malog Miles Cityja, u Montani, spašeni su u svijetu životi milijuna ljudi. Otkrio je i razvio više od 30 vrsta vakcina, više od bilo kojeg drugog znanstvenika. Osam cjepiva razvio je dok je radio u kompaniji Merck, osam od četrnaest koja se rutinski danas daju djeci. Njegova su cjepiva, u razvijenim zemljama, gotovo eliminirala cijeli niz nekad uobičajenih dječjih bolesti. U primljen je i Čeh Otto Wichterle, njegov revolucionarni izum bile su, pedesetih godina, meke kontaktne leće. Allen Breed, iz Chicaga, dao nam je, još 1968. godine, zračne jastuke za automobile. A Robert Metcalfe, poznat nam po “Metcalfeovom zakonu,” prema kojemu je vrijednost telekomunikacijske mreže proporcionalna kvadratu broja računala u njoj, u Kuću slavnih primljen je kao začetnik tehnologije danas najčešće korištene za lokalne mreže (LAN) – Etherneta. Izumom Etherneta, Metcalfe je kreairao način povezivanja kompjutera, jednog s drugim, i njih s Internetom. To je samo nekoliko od 18 izumitelja primljenih, ove, 2007. godine, u . Njihova imena sada su uz imena Alexandera Grahama Bella, braće Wright, Guglielma Marconija, Henryja Forda, Thomasa Edisona, Walta Disneyja, Lesa Paula, Stevea Wozniaka..... i mnogih drugih slavnih imena, a i onih čija imena ne znamo tako dobro, ali čiji izumi su doprinijeli boljitku društva i promicali progres u znanosti i u korisnim, upotrebljivim umjetnostima. Tristotrideset i jedan član sada u Kući slavnih izumitelja!